૧૩ ઓક્ટોબરના રોજ જુનિયર આસિસ્ટન્ટ અને જુનિયર એન્જિનિયરની ભરતી પ્રક્રિયા અંગેની સત્તાવાર જાહેરાત કરવામાં આવી હતી. આ જાહેરાતના અનુસંધાને લાખથી વધુ ઉમેદવારોએ ગુજરાતમાંથી ઓનલાઈન અરજી કરી હતી. હવે આખી ભરતી પ્રક્રિયા રદ કરાતાં અરજદારોમાં દેકારો બોલી ગયો છે. વીજ કંપની દ્વારા અરજદારોએ ભરેલી ફી અઠવાડિયામાં પરત કરાશે તેવી જાહેરાત કરાઈ છે તેમજ નવી ભરતી પ્રક્રિયા અંગેની જાણકારી હવે પછી આપવામાં આવશે તેવું જણાવાયું છે.